Hei, Matthew Almusa, ja tervetuloa Suomeen.
Kiva olla taas täällä.
Kiitos, että tulit näin lyhyellä varoitusajalla.
Lensit eilen, ja nyt olet jo täällä -
puhumassa hyvistä jutuista ja Jeesuksesta.
Voisitko aivan ensimmäisenä kertoa jotain itsestäsi, -
esimerkiksi miksi olet Suomessa. Mikä tuo kanadalaismiehen Suomeen?
Mikä tuo minut Suomeen. Sukuni ja kaikki isovanhempani olivat Suomesta.
Suomi on ollut aina sydämessäni.
Kävin täällä vuonna 2019, ja viihdyin täällä tosi hyvin.
Halusin tulla uudelleen, ja siihen koitui tilaisuus.
Tätini kävi täällä 1970-luvulla.
Hän halusi tänne uudelleen.
En ollut valmistautunut tulemaan tänne tänä vuonna, mutta kun kysyttiin, -
ajattelin, että sitä hetkeä ei tulekaan, että olen valmis, joten päätin lähteä.
Kaikki asiat vain loksahtivat paikoilleen.
Olen iloinen, että olet täällä. Nyt on ollut niin kaunis ilmakin.
Toivottavasti saat nauttia Suomen parhaista puolista.
Kerroit, että kävit Suomessa vuonna 2019.
Olit suomalaisessa tv-ohjelmassa, "Maajussille morsian maailmalta".
Ehkäpä joku tunnistaa sinut nyt. - Ehkäpä.
...jos on katsonut televisiota.
Silloin olit Suomessa eri syystä.
Nyt olet vierailulla Suomessa tapaamassa sukua ja ystäviä.
Mikä tekee tästä kerrasta erityisen?
Varmaankin se, että voin mennä, mihin haluan, ja käydä eri paikoissa.
Kun kuvasimme ohjelmaa, kuvauspäivät olivat kiireisiä.
Vietin täällä pari ylimääräistä päivää.
Tapasin joitain sukulaisiani, mutta aika loppui kesken. En olisi halunnut lähteä.
Aivan. Yksi asia, mikä ohjelmasta ei käynyt ilmi, on se, että olet uskova.
Olet maanviljelijä Kanadasta, ja lisäksi sydämesi on Jeesuksessa.
Miten kuvailisit itseäsi Jeesuksen seuraajana?
Miten kuvailisin itseäni seuraajana?
Voi veljet. En valmistautunut tuohon kysymykseen.
Varttuessani äitini oli uudestisyntynyt uskova.
Äitini ja hänen kaksoissiskonsa Lorraine eli tätini -
tulivat uskoon A.A. Allenin kokouksessa.
Olen aina tiennyt, että he rukoilevat -
ja täyttyvät Hengen voimalla.
Olen nähnyt paranemisia ja monia eri juttuja.
Olen kuullut, kun heistä on profetoitu ja minustakin.
En tiedä. Minusta on aina kivaa nähdä Jumalan toimivan eri tavoilla.
Kun olit täällä viimeksi, etsit vaimoa, -
kuten ohjelman konseptiin kuuluu.
Maajussit etsivät suomalaista vaimoa.
Asiat eivät kuitenkaan sujuneet aivan parhaalla tavalla.
Et löytänyt vaimoa silloin.
Miltä se tuntui? Ajattelitko, että no, ei se mitään.
Vai otitko sen raskaasti?
Ajattelin, että no, se ei nyt onnistunut.
Se ei ollut sitä, mitä Jumala siitä halusi, -
vaan Hän tahtoi minulle siitä jotain muuta, -
kuten sen, että tulen ulos kuorestani.
Muistan, että olen saanut erilaisia profetioita, -
ja olin silloin todella ujo.
Minulle on profetoitu asioita, joista ajattelin, että ei ikinä -
ja etten ikinä pystyisi sellaiseen.
Esimerkiksi mitä? - Etten pysty ikinä puhumaan ihmisten edessä.
Tuntuu, että Hän aina ottaa ne asiat, joihin ihminen ei usko pystyvänsä, -
ja muuttaa ne täysin.
Kun olin mukana siinä ohjelmassa, se avasi minua, -
niin etten ole enää ujo ja etten ole...
En oikein tiedä, miten se sanotaan.
Aiemmin en uskaltanut sanoa, mitä ajattelin.
Pelkäsin, mitä ihmiset ajattelevat.
Mitä ihmiset ajattelevat, jos he kuulevat, että olen Jeesus-friikki?
Nyt en oikeasti enää välitä.
Se on jotain, mitä haluan tehdä.
Kun tuotantoyhtiöstä lähestyttiin ensimmäisiä kertoja -
ja kävin pyörälenkeillä ja kuuntelin ylistysmusiikkia, -
kyselin: "Haluatko, että lähden tähän?"
Kuulin ainoastaan: "Olen antanut sinulle puhujalavan. Käytä sitä."
Jumala puhui. Hän antaa meille aina jotain, -
mitä emme odota Häneltä.
Hän vie meitä paikkoihin, joissa emme ole olleet, -
niin että Hän voi pitää meistä huolen.
Ei niin, että me rakennamme itse omaa elämäämme, -
vaan Jumala rakentaa elämäämme itsensä, eri paikkojen -
ja tapaamiemme ihmisten kautta. Se on hyvin voimallista.
Tiesin, että tässä käy näin. Olipa se nopeaa.
Niin aina käy. Alan itkeä.
Eräs ystäväni alkaa aina nauraa, kun hän kokee Hengen.
Minä itken. - Sinä itket ja hän nauraa.
Olette hyvä parivaljakko, kun menette kirkkoon.
Ei se mitään. Nuo kyyneleet tulevat taivaasta.
Asiat ovat muuttuneet sen jälkeen, kun viimeksi olit täällä.
Mitä kaikkea on tapahtunut?
Palasit Kanadaan ja tavalliseen työarkeen. Käyt kirkossa.
Ovatko muut ihmiset huomanneet, että sinussa on jotain erilaista -
tai että jokin sinussa on muuttunut?
En tiedä, ovatko muut huomanneet.
Minulla on edelleen sama kaveripiiri ja muuta.
Ehkä he näkevät, että olen nyt aktiivisempi Instagramissa.
En aiemmin uskonut, että tekisin sellaista ja sitten aloitin.
Olin aiemmin varovainen, sillä ajattelin seuraajiani -
ja sitä, että jos menen liian kovaa yhteen suuntaan, -
kukaan ei halua seurata minua enää.
Julkaisin vähän kaikenlaista jokapäiväisestä elämästä.
Rakastan valokuvaamista, luontoa ja maisemia.
Kuvaan paljon niitä. Lisään musiikkia, jota kuuntelen, -
tekemiini keloihin ja muuta sellaista.
Annan pienen pintaraapaisun siitä, kuka olen ja mistä nautin.
Aivan. Mutta kun olit täällä ja osallistuit tv-ohjelmaan -
ja asiat eivät menneet ihan niin kuin luultavasti odotit, -
miltä se tuntui? Olitko pettynyt -
vai olitko katkera Jumalalle? Vai olitko vihainen?
Millaisia tunteita se sinussa herätti, -
tavallaan se pikku epäonnistuminen, kun et voittanutkaan jättipottia?
Tarkoitan, että lähdin mukaan -
tavallaan enemmänkin kokemuksen kannalta.
Olisi toki ollut kiva löytää joku, -
mutta koska niin ei käynyt, en ole taipuvainen -
olemaan katkera koko jutusta.
Toki joskus tulee miettineeksi, -
milloin se oikein tapahtuu.
Mutta koen, että minua varten on olemassa se oikea, -
ja se tapahtuu silloin, kun sen on tarkoitus tapahtua -
ja kun ajoitus on oikea.
Kenties nainen ei ole vielä valmis.
Ehkä hänelle pitää tapahtua jotakin, -
jotta kaikki onnistuisi välillämme.
Mutta kun miettii kaikkea, mitä olen käynyt läpi elämässäni, -
on ollut monia hetkiä, jolloin olisin voinut olla Jumalalle vihainen -
ja ehkä joskus olinkin. Mutta en ollut...
En syytä Häntä.
Mietin aina sitä, että kun vanhempani kuolivat, -
mitä olisin tehnyt ja ajatellut ja miten olisin reagoinut, -
ellen tuntisi Jeesusta ja ellen tietäisi, että kohtaamme vielä -
ja että on toivoa.
Aina on toivoa. - Aina on toivoa.
Se, että he eivät silloin parantuneet, -
ei tarkoita, että Hän ei rakasta minua tai että Hän ei olisi voinut parantaa.
Olemassa on isompi kuva, jota en pysty edes kuvittelemaan.
Se muotoutuu hiljalleen. Ja näen elämässäni erilaisia juttuja, -
joista mietin: "Miksei se tapahtunut silloin?"
Sitten tajuan, että jos se olisi tapahtunut silloin, -
en olisi ollut valmis tai en olisi siellä, missä olen nyt.
Pidät siis sitä kokemusta osana taivallustasi Jumalan kanssa.
Kyllä, ehdottomasti.
Kerroit, että on ollut hetkiä, jolloin olet ollut vihainen ja ehkä katkerakin -
ja muuta.
Mutta miten selviydyit niistä tilanteista?
Miten pääsit takaisin oikeille raiteille?
Miten pääsin takaisin oikeille raiteille? Minulla on kaveripiiri, -
joiden kanssa käyn kirkossa.
Heillä kaikilla on paljon samanlaisia kysymyksiä elämässä.
Monet ovat yhä sinkkuja.
Seurakunnassa on itse asiassa ryhmä, -
jossa aloin käydä aktiivisesti viime talvena.
Tapasimme tiistaisin. Se oli hauskaa.
Oli mukava kokoontua. Keskustelimme asioista elämässä -
ja kerroimme aiheita, joihin toivoisimme muilta rukousta.
Joinakin kertoina kävimme keilaamassa.
Oli hauskaa kokoontua, tavata uusia ihmisiä -
ja muuta sellaista.
Ja miten sitten yritän välttää katkeroitumista?
Kuuntelen mielelläni ylistysmusiikkia, kun hiljennyn.
Istun vain ja annan sen upota sisään -
ja itken.
Annat Jumalan parantaa. - Niin. Se on sitä, mitä teen.
Kun minulla on ahdistunut olo -
ja kun tuntuu, että maailma kaatuu päälleni, -
menen hiljaisuuteen maatilalleni.
Istun ulkona luonnossa -
ja kuuntelen ylistysmusiikkia.
Löydän uutta musiikkia koko ajan.
Ihmettelen, miksen ole aiemmin kuullut tätä.
Se on hassua. Elämässä on erilaisia tilanteita, -
ja kuulee samoja raamatunjakeita.
Ja yhtäkkiä se avautuukin uudella tavalla -
ja ihmettelee, että tätäkö Jumala tällä kohdalla tarkoittaakin.
Olen iloinen, että löysit sellaisen uuden ryhmän.
Kerroit, että rukoilette toistenne puolesta.
Joskus. Monesti lähettelemme ryhmäviestejä.
Ovatko he sellaisia ihmisiä, -
että jos tapahtuu jotain ikävää tai jotain muuta, -
jonka vuoksi tulet murheelliseksi tai joudut pois tolaltasi, -
voit pyytää heiltä tukea ja pystyt kertomaan heille asioita?
Kyllä. Voimme luottaa toisiimme.
Tiedän, etteivät he ala juoruilla: "Tiedätkö, mitä Matthew'lle tapahtui?
Hänelle kävi näin ja näin."
Luulen, että heistä monet ovat kokeneet samaa, -
samanlaisia tapahtumia elämässä, -
samantyyppisiä vastoinkäymisiä.
Kaikilla on omat kamppailunsa.
Kaikki ovat välillä alamaissa.
Mutta aina on toivoa.
Jumala on myös luvannut Sanassaan, Raamatussa, -
että Hän kuulee rukouksemme ja vastaa niihin, -
kun uskomme ja rukoilemme Hänen nimessään.
Oletko rukoillut sellaisten asioiden puolesta, -
joita et ole vielä saavuttanut, -
esimerkiksi isompien asioiden, ison kuvan puolesta elämässäsi?
Olen. Olen, hiljentymishetkissäni.
Olen enemmän sellainen, -
että jos minua pyydetään rukoilemaan julkisesti, arkailen.
Mutta kun hiljennyn yksikseni, se ei ole ikinä ongelma.
Tapaan rukoilla enemmän hiljentymishetkissäni.
Kuuletko enemmän hiljentymishetkissäsi?
Luultavasti, -
mutta ryhmässä on joitain sellaisia, -
jotka kehottavat lempeästi.
Ryhmässä oli itse asiassa kerran yksi tilanne.
Meillä oli ylistysilta. Istuimme jonkun olkkarissa.
Joillain oli kosketinsoitin ja kitara.
Ja...
Olin sanomaisillani sanan, -
mutta sitten ajattelin: "Ei. En sano sitä."
Arkailin silloin vielä.
Sitten eräs henkilö kysyi: "Sano vain, mitä aioit sanoa."
Sanoin: "Ei se ollut mitään."
Mutta hän jatkoi: "Ei. Mitä olit sanomassa?
Sillä kun rukoilin aiemmin, minulle sanottiin, että annat tänään sanan."
Ja tietenkin sitten, aivan kuten nytkin, -
tunsin Hengen ylläni.
Sitten annoin sanan ryhmälle.
Siellä oli eräs tyttö, joka istui siellä ja maalasi.
Hän sanoi: "Sehän on juuri sitä, mitä minä maalasin."
Kaikki sopi tismalleen yhteen.
En ollut nähnyt, mitä hän maalasi. Hän oli kääntyneenä toisin päin.
Muutaman kerran on käynyt sillä tavalla.
Se kannustaa olemaan rohkeampi.
Aivan, siinä kutsutaan jotain ulos. - Niin.
Nyt olet siinä tilanteessa, jossa olet nähnyt, -
mitä siitä seuraa, kun tulee ulos kuorestaan.
Kun olet uskaltanut avata suusi, se onkin osoittautunut Jumalalta tulleeksi.
Esimerkkinä se maalaus ja muut.
Miten aiot mennä tästä eteenpäin?
Miten aion... - Aiotko rukoilla, -
että sinusta tulee todella peloton?
Todella rohkeako? - Niin, todella rohkea ja kaikkea.
Vai riittääkö, että vetäydyt jatkossakin maatilalle rukoilemaan?
Aiotko rukoilla tai lukea enemmän Raamattua?
Mitä työtä odotat Jumalan tekevän sinussa -
matkallasi suurempaan avoimuuteen?
Rukoilen, että saisin lisää rohkeutta.
Se on tapahtunut pikku hiljaa -
jo viimeksi kuluneen kymmenen vuoden aikana.
Olen ollut aiempaa rohkeampi.
Sydämessäni minä todella toivoisin sitä, -
mutta sitten alan aina epäröidä, -
että otanko riskin ja avaan suuni.
Olen sanonut joillekin jotakin, mitä olen kokenut sydämessäni.
Ja sitten joskus olen ajatellut jälkeenpäin: "Mitä oikein höpötit?"
Sitten parin vuoden päästä tuo henkilö on tullut sanomaan: -
"Kamppailin tämän asian kanssa silloin."
Tai: "Tiesin tämän, mutten kertonut siitä kenellekään.
Sitten sinä sanoit niin, joten minä pidin suuni kiinni."
Sanoin: "Jumala puhui. Se en ollut minä."
Sinulla toimii siis profetian sana.
Huomaan sen. Jumala haluaa käyttää sinua.
Mitä sanoisit jollekin sellaiselle, -
joka on samassa tilanteessa kuin sinä?
Hän haluaisi sanoa jotain, mutta jokin estää.
Jotkin asiat estävät.
Kaiken sen jälkeen, mitä olen kokenut, -
ja oltuani julkisuudessa, -
koen olevani rohkeampi kuin ennen, mutta silti ajattelen: -
"Ei, ei. En halua sanoa sitä."
Mutta uskon, että tulee aika, -
jolloin vain noustaan ylös.
Koen, että se aika koittaa pian.
Oletko valmis? - En tiedä, milloin se tapahtuu.
Oletko valmis seisomaan omalla paikallasi, kun se tapahtuu?
Haluan ajatella, että olen.
Haluan tosiaankin.
Toivottavasti niin käy.
Toivottavasti se tapahtuu silloin, kun et tiedä, että se tapahtuu.
Kukaan ei tiedä tulevaisuutta tarkalleen.
Olen varma, että Jumala käyttää meitä sellaisina kuin olemme, -
siellä, missä olemme, ja niiden parissa, joiden kanssa olemme.
Hän tekee niin sinunkin kanssasi, joten ole valmis.
Silloin kuin sitä viimeksi odotan.
Olisiko vielä jotain muuta?
Mainitsit, että musiikki on sinulle tärkeä, ylistysmusiikki, -
samoin rukous hiljaisuudessa omalla ajallasi maatilallasi -
sekä pienryhmäsi.
Suositteletko niitä muillekin, jotka etsivät Jumalaa?
Tai mitä suosittelet ensimmäiseksi, kun joku etsii pelastusta.
Kun joku etsii pelastusta?
Tai etsii toivoa elämäänsä.
Luulen, että riittää, kun... Hän puhuu kaikille.
Ehkä riittää, kun vain hiljentyy ja pyytää.
Ja mitä ajatuksia nousee?
Ääni ei aina ole korvin kuultava.
Luulen, että on ollut ainoastaan...
En ole kertaakaan tainnut kuulla Hänen ääntään korvin kuultavasti.
Monesti se tavallaan kuulostaa -
enemmänkin omilta ajatuksiltani, -
mutta sen vain tietää.
Hän tahtoo ihmiselle hyvää. Hän ei toivo ihmiselle pahaa.
Toki huonojakin asioita tapahtuu, mutta Hän...
Niin. Maailma ei ole täydellinen.
On hyvä uutinen, että Jumala haluaa meille hyvää.
Hän haluaa hyvää sinulle. Millaisia toiveita ja rukouksia sinulla on?
Tiedän, että syvimmät kaipuusi ovat syvimpiä kaipuitasi, -
mutta onko jotain, mitä tällä hetkellä elämässäsi toivot tai rukoilet -
ja minkä haluaisit tapahtuvan?
Miten valmistaudut vastaanottamaan sen Jumalalta, kun se tapahtuu?
Koen todella, että tulee...
Hengen vuodatus. Tulee herätys.
Tulee herätys sinne, missä nyt asun.
Olen tuntenut sen ja odottanut sitä pitkään.
Uskon, että se tulee myös Suomeen.
En tunne tilannetta täällä kovin hyvin, -
mutta uskon, että tulossa on tuli.
Tulossa on tuli. Missä aiot olla, kun tuli tulee?
Aiotko olla Kanadassa vai Suomessa? - Se jää nähtäväksi.
Minulla ei ole mitään sitä vastaan, että tulisin Suomeen.
Olisi mahtavaa tulla tänne uudelleen.
Tällä kerralla olen täällä kolme viikkoa, 2,5 viikkoa.
Se ei tule riittämään.
Mitä tahansa voi tapahtua.
Minut kutsuttiin mukaan ohjelmaan.
Sinä päivänä olin vähän alamaissa ja katkera.
Sitten sain viestin, jossa kysyttiin, haluanko mukaan ohjelmaan -
ja haluanko tulla Suomeen.
En ollut ikinä uskonut, että pääsen Suomeen.
Ja minulle ostettiin lentoliput. Kaikki maksettiin puolestani.
Minut tuotiin Suomeen.
Minulle oli profetoitu siitä vuosia aiemmin.
Minulle sanottiin: "Älä murehdi, mistä saat rahat.
Älä murehdi mistään. Sinulle ostetaan lentolippuja paikkoihin, -
minne sinun on määrä mennä Hänen ajallaan."
Istuin kuuntelemassa niitä.
Olin tallentanut niitä, ja kuuntelin tallenteita.
Mietin: "Ai, liput ostetaan." Se toteutui.
Kaikki meni, niin kuin sanottiin. - Juuri niin.
Vielä on joitain profetioita toteutumatta, -
mutta nekin toteutuvat.
Olin kerran rukousjonossa. Meillä oli seurakunnassa rukoustunneli.
Puolestani rukoili eräs mies. Kysyin häneltä myöhemmin, -
muistaako hän, että hän sanoi näin. Hän ei muistanut.
Siitä on todella pitkä aika.
Hän sanoi: "Olet nyt huoneen hiljaisin tyyppi, -
mutta sinusta tulee äänekkäin, ja sinut tullaan kuulemaan."
Nuo ovat voimallisia sanoja. Ja kuten nähtiin, -
näin on tapahtunut ennenkin.
Jumala on lähettänyt sinulle profetian, ja niin on tapahtunut.
Odotamme, että tuokin toteutuu.
Odotamme kuulevamme sinusta myös täällä Suomessakin.
Sinusta tulee niin äänekäs, että se kuuluu täälläkin.
Minä kiitän sinua, Matti, kuten suomen kielellä sanotaan.
Tunnistatko sen nimen? - Tunnistan.
Voin kuulla isän, äidin ja tädin kutsuvan minua.
"Matti ja Liisa, syömään!"
Kiitos, että tulit haastatteluun -
kertomaan elämästäsi ja uskostasi.
Toivomme sinulle kaikkea parasta.
Rukoilemme, että profetian sanasi tulee ja valloittaa maailman.
Toivottavasti sinulla on oikein hauskaa täällä Suomessa. Jumalan siunausta!
Suomennos: TV7